ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՇՎԵՔՆՆԻՉ ՊԱԼԱՏԻ ՖԻՆԱՆՍԱՏՆՏԵՍԱԿԱՆ ԵՎ ՀԱՇՎԱՊԱՀԱԿԱՆ ՀԱՇՎԱՌՄԱՆ ՎԱՐՉՈՒԹՅՈՒՆՈՒՄ ՓՈՐՁԱԳԵՏ ՆԵՐԳՐԱՎԵԼՈՒ ՄԱՍԻՆ

I.  ՆԵՐԳՐԱՎՄԱՆ ԴԵՊՔԸ ԵՎ ՀԻՄՆԱՎՈՐՈՒՄԸ
[bookmark: _GoBack]1. Փորձագետ ներգրավելու անհրաժեշտությունը պայմանավորված է վարչության գործառույթների ծավալների կտրուկ ավելացման հետ, ինչն անհնարին է դարձնում վարչությունում առկա ռեսուրսների միջոցով անձնակազմի կողմից դրանց լիարժեք և պատշաճ կերպով իրականացումը: Վարչությունում հաշվապահական հաշվառման նոր ավտոմատացված համակարգը դեռևս ներդրման և թեստավորման գործընթացում է: Ստեղծված իրավիճակը, մասնավորապես, պայմանավորված է վարչության կողմից շահագործվող հաշվապահական հաշվառման նոր ծրագրի ներդրման, հաշվապահական հաշվառման նոր համակարգին անցում կատարելու հետ, որի հետևանքով վարչության կողմից հաշվապահական հաշվառումն իրականացվում է դեռևս հին հաշվապահական հաշվառմանը զուգահեռ: 

II.   ՓՈՐՁԱԳԵՏԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ
2. Բարձրագույն կրթություն, համակարգչով և ժամանակակից այլ տեխնիկական միջոցներով աշխատելու ունակություն, ռուսերեն և անգլերեն լեզուների իմացություն: 

III. ԱՇԽԱՏԱՆՔՆԵՐԻ ԻՐԱԿԱՆԱՑՄԱՆ ԺԱՄԱՆԱԿԱՀԱՏՎԱԾԸ
3.Պայմանագիրը կնքելու պահից մինչև 2021 թվականի օգոստոսի 31-ը ներառյալ:

IV.  ԱՇԽԱՏԱՆՔՆԵՐԻ ԱԿՆԿԱԼՎՈՂ ԱՐԴՅՈՒՆՔԸ
4. Վարչության կողմից հաշվապահական հաշվառման համապատասխանեցում հանրային հատվածի հաշվապահական հաշվառման ստանդարտին, հաշվապահական հաշվառման համակարգի ավտոմատացման մակարդակի բարձրացում: 


V.  ՀԱՇՎԵՏՎՈՒԹՅՈՒՆՆԵՐ ՆԵՐԿԱՅԱՑՆԵԼՈՒ ԺԱՄԿԵՏՆԵՐԸ
5. Փորձագետը հաշվետվություն ներկայացնում է յուրաքանչյուր եռամսյակի ավարտից հետո 7 օրվա ընթացքում:
VI. ԱՇԽԱՏԱՆՔՆԵՐԻ ԳՆԱՀԱՏՄԱՆ ՉԱՓԱՆԻՇՆԵՐԸ
6. Սույն ծրագրի 1-ին կետով սահմանված աշխատանքների ժամանակին և որակյալ իրականացում, ինչպես նաև դրանց արդյունքներով հաշվետվության կազմում ու 5-րդ կետով սահմանված ժամկետներում ներկայացում: 
VII. ԻՐԱՎՈՒՆՔՆԵՐՆ  ՈՒ ՊԱՐՏԱԿԱՆՈՒԹՅՈՒՆՆԵՐԸ
7. Փորձագետն իր իրավունքներն ու պարտականություններն իրականացնում է համաձայն Հաշվեքննիչ պալատի մասին ՀՀ օրենքի 36-րդ և 37-րդ հոդվածների իրավակարգավորումների:

Հարցազրույցին մասնակցելու համար անհրաժեշտ է ներկայացնել հետևյալ փաստաթղթերը՝
1. դիմում  Հաշվեքննիչ պալատի գլխավոր քարտուղարի  անունով  (դիմումի ձևը կցվում է),
1. մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի՝ դիպլոմի/ների/, վկայականի/ների/, աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին,
1. արական սեռի անձինք՝ նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները՝ բնօրինակի հետ միասին, կամ համապատասխան տեղեկանք,
1. մեկ լուսանկար 3x4 սմ չափսի,
1. անձնագրի կամ նույնականացման քարտի պատճենը:
Փաստաթղթերի ընդունման վերջնաժամկետն է  28.08.2019թ. ներառյալ:
ՀՀ քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով:
ք. Երևան, Բաղրամյան 19, ՀՀ հաշվեքննիչ պալատ
հեռ. 011-888-145,  էլ.փոստ՝ kadrer@armsai.am:
Հարցազրույցին անհրաժեշտ է ներկայանալ անձը հավաստող փաստաթղթով և ներկայացված փաստաթղթերի բնօրինակներով:
















Հայաստանի Հանրապետության հաշվեքննիչ պալատի
գլխավոր քարտուղար պարոն Հ. Ավագյանին
 
քաղաքացի -----------------------------------------ից
(անունը, ազգանունը)
 
---------------------------------- հեռախոսահամարը
 
------------------------------------ էլեկտրոնային հասցեն
 

ԴԻՄՈՒՄ
 
Ծանոթանալով հայտարարությանը` ներկայացնում եմ որպես փորձագետ ներգրավվելու համար անհրաժեշտ փաստաթղթերի պատճենները`
1. Անձնագրի (ՀԾ համարանիշ) ______________________________________էջ.
 
2. Դիպլոմի (դիպլոմների) ___________________________________________էջ.
 
3. Աշխատանքային գործունեությունը հավաստող փաստաթղթի ________էջ.
 
4. Զինվորական գրքույկի (առկայության դեպքում) _____________________էջ.
 
5. Այլ _____________________________________________________________էջ:
 
Առդիր ----- էջ:
 
-----------------------------------------------
                                  (ստորագրությունը, անունը, ազգանունը)
                                 -----------------------------------------
                                       (դիմումը ներկայացնելու ամսաթիվը)
 
Նախազգուշացված եմ փորձագետի պաշտոնում նշանակվելու դեպքում կեղծ տվյալներ և փաստաթղթեր ներկայացնելու համար զբաղեցրած պաշտոնից ազատվելու և սահմանված կարգով պատասխանատվության ենթարկվելու մասին:

